JUMAL KÕNELEB
Tere jälle, kõik vaatajad ja tere tulemast Jani ja Joy seltsi!
Tere tulemast eriti aga Issanda seltsi!
Tänu, Issand, et Sa õnnistad seda saadet! Aamen.
Issand on tõesti meiega siin ja sinuga seal, kus iganes oledki.
Oleme kahes viimases osas rääkinud sellest,
kui tõeline Issand on. Ta on meie lähedal.
Ta tahab, et igaüks meist õpib Teda tundma.
Fakt on see, et mitmed kristlased elavad usuelu, on päästetud ja
uuestisündinud, kuid neil pole lähdast suhet Jumalaga.
Rääkimata nendest, kes ei tunnegi üldse Jumalat.
Jumal soovib midagi muud.
Me oleme Jumala armust õppinud Teda tundma lähedaselt ja
sellest soovime teile täna jälle jagada.
Võime ehk mõelda, et Piibli suured kangelased, nagu Taavet või Mooses,
olid kuidagi üliinimlikud. Siiski ainus neid ühendav saladus oli see,
et nad tundsid kedagi üliinimlikku.
Nad tundsid Jumalat.
Mooses, Taavet, kes iganes apostleist, Deboora -
kõik olid tavalised inimesed, nagu sina ja mina.
Jumal oli nad küll valinud ja kutsunud teatud ülesannete jaoks.
Piibel aga ütleb, et me oleme kõik tänapäeval kutsutud sugupõlv.
Piibel ütleb isegi, et me oleme valitud rahvas ja sugupõlv.
Ta on ka sind valinud.
Neid suuri Jumala mehi - ja miks mitte ka naisi nt. Deboorat - uurides
leiame, et neid ühendab Issanda hääle kuulmine ja tundmine.
Nad tegid lihtsalt selle järgi, mida Issand neile ütles.
Naljakas näide leidub Moosesest.
Võin lugeda? 2. Moosese raamat.
Kui Jumala rahvas läheb läbi Punase mere.
2. Moosese14:11-16
Nad pole veel teisel pool merd, Egiptuse sõjavankrid tulevad tagant
ja ees on meri. Mooses julgustab rahvast ja ütleb,
et saate näha suurt imet. Jumal vastab talle.
"Ja Issand ütles Moosesele: "Miks sa minu poole kisendad?"
Teiste sõnadega - Ma olen siin, sa ei pea kisendama!
"Ütle Iisraeli lastele, et nad läheksid edasi!
Sina aga tõsta oma kepp üles, siruta käsi mere kohale ja lõhesta see,
et Iisraeli lapsed saaksid minna kuiva mööda läbi mere!"
Mooses ise ei olnud imelisem kui sina või mina,
aga ta tundis imelist Jumalat. Ta kuulis Tema häält.
Viimati rääkisime, et igaüks meist võib kuulda Tema häält.
Mooses tegi kuuldu järgi. Ta lihtsalt võttis oma saua ja
sirutas selle, nagu Jumal ütles, ja Punane meri lahknes kaheks.
See polnud Moosese tegu, vaid Jumala töö.
Aga Mooses tundis Jumalat.
Loe huvi pärast Taavetist, Saamuelist, kellest iganes,
ja sa märkad seda sama asja kõigi osas -
nad lihtsalt kuulasid Issandat, kuulasid, mida Ta ütles ja
tegid selle järgi. Ja nad olid edukad.
Miks siis Jumala kuulamine tänapäeval nii oluline on?
Ja kas see on üldse oluline?
Miks me kogu aeg kordame seda sama asja ja jätkame edaspidigi?
Ikka ja jälle, igas saates muudkui korrutame seda sama asja.
Kas see ikka on nii oluline?
Ja miks see peaks oluline olema?
Jeesus ütleb Mt. 4:4: "Inimene ei ela üksnes leivast,
vaid igast sõnast, mis lähtub Jumala suust.”
Jeesus ütleb, et inimene ei ela
üksnes leivast.
Elu all me mõtleme toitu, jooki, riideid ja
kõike eluks vajalikku; heaolu ja katust pea kohal. Minu elu.
Ja Jeesus ütleb, et inimene ei ela üksnes leivast.
Võiks ehk täiendada, et mitte üksnes leivast, küll aga rahast?
Jeesus seda ei ütle.
Ta ütleb, et inimene elab igast sõnast, mis lähtub Jumala suust.
Mida Issand sellega mõtleb? Miks Ta nii ütleb?
Seda uurides Õp. 8:34 ütleb: "Õnnis on inimene..."
Õnnis on vanaaegne sõna, aga see tähendab tohutult õnnelikku,
õnnistatud, imelist, heaolu.
"Õnnis on inimene, kes kuulab mind,
kes päevast päeva valvab mu ustel, on vahiks mu uksepiitade juures.
Sest kes leiab minu, leiab elu
ja saab Issanda hea meele osaliseks."
Õnnis on inimene, kes kuulab mind. Kes leiab mind, leiab elu.
Õp.2 algusest: "Mu poeg! (Või tütar!)
Kui sa mu sõnad vastu võtad (kui sa võtad mu sõnad vastu)
ja mu käsud enesele talletad,
lased oma kõrva tarkust tähele panna, pöörad südame arukuse poole,
teisisõnu kuulad mu sõnu Jumala Sõnast, ja sellest,
mida ma kuulen otse oma vaimus. "Jah, kui sa mõistuse appi kutsud
ja tood oma hääle kuuldavale arukuse heaks,
kui sa seda otsid nagu hõbedat
ja püüad leida nagu peidetud varandust..."
Aaret peab otsima.
"...siis sa mõistad Issanda kartust ja leiad Jumala tunnetuse.
Sest Issand annab tarkuse, tema suust tuleb tunnetus ja arukus."
Sa leiad. Kui sa otsid Teda, leiad sa Jumala tundmise.
Kas loen veel? - Loe. Need on nii head sõnad. Anna minna!
Õp.1:7 on kirjas: "Issanda kartus on tunnetuse algus."
Õp.3:6 "Õpi teda tundma kõigil oma teedel, siis ta teeb su
teerajad tasaseks!"
Õp.3:13 "Õnnis on inimene, kes leiab tarkuse, ja inimene,
kes jõuab arusaamisele, sest sellest on rohkem kasu kui hõbedast
ja rohkem tulu kui kullast. See on kallim kui pärlid,
ja ükski asi, mida sa ihaldad, ei ole sellega võrreldav.
Selle paremal käel on pikk iga ja vasakul käel rikkus ning au.
Selle teed on armsad teed ja kõik selle rajad on rahu.
See on elupuuks neile, kes sellest kinni haaravad,
õnnis, kes seda suudab hoida."
Issand ütleb üha uuesti, et kui otsid mind, kui otsid tarkust,
kuulad mu kõnet ja pöörad oma kõrva mu sõnade poole, mida räägin,
säilita need oma südames, mõtle ja mõtiskle neid,
siis see viib magusale teele, saad kõndida rahu radadel,
see on eluks neile, kes sellest kinni haaravad.
Need, kes sellest kinni hoiavad,
on õnnelikud. Pikk iga ning vasakus käes rikkus ja au.
Kas see võib olla tõsi?
Kõik need sõnad rõhutavad just seda, et Jumala Sõnas on meile elu.
Elu leib.
Kui sellest Püha Vaimu läbi saab elav Sõna,
siis see loob meis elu.
Ütleb ju Johannese evangeeliumi alguski:
"Alguses oli Sõna
ja Sõna oli Jumala juures ja Sõna oli Jumal."
Jumala sõnad on seega tõeliselt olulised.
Piibel ütleb, et Ta on sõnaga loonud kogu selle maailma.
Ka sinu ja minu.
Veel öeldakse, et Kristus peab oma sõna väega koos kõike.
Kas Tema sõnad on siis olulised? Kas on oluline kuulda Tema sõnu?
Vaatame, mida Jeesus ise tegi. Leidsin ühe hea kirjakoha.
Jeesus on ju meie eeskuju kõiges. Vähemalt peaks olema.
Jh 5:30 ütleb: "Mina ei saa iseenesest teha midagi.
Ma mõistan kohut nõnda, nagu ma kuulen, ja minu otsus on õiglane,
sest ma ei otsi oma tahtmist, vaid tema tahtmist, kes minu on saatnud.
Jh 5:19 Ta jätkab: "Jeesus vastas neile:
"Tõesti, tõesti, ma ütlen teile, Poeg ei saa midagi teha iseenesest,
ta teeb vaid seda, mida näeb tegevat Isa,
sest mida iganes Isa teeb, seda teeb ka Poeg."
Jeesusel oli nii lähedne osadus Isaga, et Ta ütles vaid seda,
mida kuulis Isa ütlevat ja tegi ainult seda, mida nägi Isa tegevat.
Kui Jeesuse jaoks olid Isa sõnad nii tähtsad, et need olid Tema elu,
siis kui olulised need peaksid meie jaoks olema?
Nagu Joy luges - Jumala Sõna tõesti toidab meid,
annab meile tervist, jõudu, tarkust. Kõike seda, mida me vajame.
Siis kui Jumala Sõna saab elavaks Püha Vaimu kaudu,
siis on see tõesti elav Sõna.
See pole ainult trükimust valgel paberil, vaid see on elav Sõna.
Kui palju kordi oled kuulnud, Joy, kuidas Issand on rääkinud sinuga
oma Sõna kaudu? - Mitmeid, mitmeid kordi.
Kas mitte peaaegu iga päev, kui võtad selleks aega? - Jah.
Piiblit lugedes kuulan, mida Püha Vaim tahab rääkida.
Ma peatun mõne kirjakoha juures, mida ma ei mõista ja küsin:
Issand, mida see tähendab?
Püha Vaim tuleb ja otsekui avab selle sõnumi, nii et ma mõistan seda.
Ta ütleb mulle: "Joy, ma mõtlen sellega seda..."
Ja imelisel viisil ma mõistan.
Ps 1 on kirjas: "Õnnis on inimene, kes ei käi õelate nõu järgi
ega seisa patuste tee peal ega istu pilkajate killas, vaid kel on hea
meel Issanda Seadusest (kes armastab Issanda sõnu)
ja kes uurib ta Seadust (seda, mida Ta on öelnud) ööd ja päevad.
Siis ta on otsekui puu, mis on istutatud veeojade äärde,
mis vilja annab omal ajal ja mille lehed ei närtsi;
ja kõik, mis ta teeb, läheb korda." Kõik õnnestub.
Issand mõtleb sellega, et nende sõnade kaudu, mida Ta räägib,
annab Ta meile tarkust.
Kogu õpetussõnade raamat räägib, kui tähtis on Jumala tarkus.
Üks jutlustaja ütles mulle: "Kui sa ei jaksa midagi muud lugeda,
siis loe Õpetussõnu." Õpetussõnad on vahel rasked,
sest need rebivad ja kriibivad südant.
Lugedes märkan, milles eksin ja kus mu süda pole päris õigel kohal.
Lasen sellel sõnal puudutada oma südant ja korrigeerin st. pöördun
või nagu paigast läinud õlg
pannakse omale kohale tagasi.
Meeleparandus on selline asjade õigele kohale asetamine.
See sõna on nagu kaheteraline mõõk, mis tungib läbi,
eraldades hinge, liigesed ja üdi.
Jumala Sõna ees paljastuvad mu vead, mida ma teen
ja Jumala Sõna ka valgustab selle tee, mille kasuks peaksin otsustama
ja kuhu suunda peaksin minema.
Ta juhib mind Sõna kaudu ja annab tarkust.
Elu on ju täis otsuseid ja valikuid.
Iga päev, mitu korda päevas, peame me tegema otsuseid.
Oma elus, kodus, lastega, nende kasvatamises, abielus,
kogu aeg tuleb argipäevas vastu võtta otsuseid. Mida ma nüüd teen?
Mida ma teen kui lapsed on teismeeas, nad ei käitu enam üldse nagu varem?
Mida ma peaksin nüüd tegema?
Kuidas ma lähenen lapsele, keda eriti ei huvita minuga koosolemine?
Või tööl, püüdes juhtida kristlikku kooli ja tuleb ette mõni kriis -
mida ma teen selles olukorras? Või kui keegi hakkab tülitsema?
Kogu aeg on elu täis raskeid ja nõudlikke otsuseid.
Kuidas ma tean, mis on õige ja mis vale?
Mida valida ja mida mitte?
Oleks lihtsam minna lihtsalt voodi ja tõmmata tekk üle pea, olla seal
ja üldse mitte välja tulla, jätta otsustamata.
Nii ei saa ju teha.
Kui sa õpid Issandat tundma ja kuulama Tema häält,
kui sa õpid armastama Tema sõnu taipad, et Ta räägib sulle iga päev.
Sõna kaudu.
See pole mingi kuiv loba, vaid elava Jumala elav kõne
mu igapäevaseks argieluks.
Sa saad tarkust, leiad selle, millest õpetussõnades räägitakse.
Leiad tarkuse. Kui leiad Jumala tundmise, leiad tarkuse.
Mõelge Saalomonile.
Kui Ta sai kuningaks ja pidi kogu suurt rahvast juhatama
ning Jumal ilmutas end talle ja ütles:
"Palu, mida iganes soovid, selle ma annan."
Nagu Aladini imelamp -
saad kolm soovi, palu mida vaid tahad!
Ajud ragisevad, kui palju raha võiks paluda või mida muud võiks paluda...
Mida ta palus?
Ta ütles: "Issand, mul on see suur rahvas juhatada, olen nii noor
ega oska teha õigeid valikuid, mida teha.
Issand, anna mulle tarkust!" Ja see oli õige otsus.
Issand ütles, et see oli hea.
"Et sa seda palusid, siis saad ka kõike muud."
Nagu ma äsja lugesin. Tarkuse käes on ka rikkus ja au.
Ka edu ja pikk iga, rahu ja puhkus.
Selle teed on rahu teed ja kõik on rahulik.
Kui ma tahan head ja õnnelikku elu, kus mul läheks hästi,
siis mul tasub kuulata ja otsida tarkust.
See aitab mul teha õigeid otsuseid, mis on head.
Kui me järgime Issanda nõuandeid, siis meil läheb hästi.
See on just see suhe Jumalaga, mis oli Taavetil.
Loeme Sõnast, et Taavet kohtas mitmeid raskeid olukordi.
Ta pidi juhtima rahvast sõjas,
mitmel korral ülekaaluka vaenuväe vastu.
Me õnneks ei satu eriti sellistesse olukordadesse.
On imeline näha Sõnas, et Taavet tõesti tegi nii.
Ta küsis Jumalalt: "Mida ma nüüd teen?"
Kord Jumal ütles: "Piira nad tagant ümber."
Taavet küsis, kas ajada vaenlast taga ja Jumal ütles: "Aja pealegi."
Alati, kui ta pöördus Jumala poole, ja küsis Jumalalt tarkust,
oli ta edukas.
Selline lähedane suhe Jumalaga võib sinul ja minulgi olla.
Argipäeva pinge all võid sinagi küsida, mida teha.
Ja Jumal räägib sinuga oma Sõna kaudu või otse su südamesse.
Sa ei tea, mitu korda sel nädalal on Jumal mulle öelnud:
"Ära muretse! Kõik saab korda."
Kuigi meie koolis on olnud taas kitsas käes, otsime töötajaid
ja majandusasjus tuleb pingutada, ütleb Jumal siiski: "Ära muretse!"
Hiljuti olin komandeeringusse minemas ja mul polnud selleks raha.
Kui küsisin Issandalt, siis Ta vastas:
"Ära karda, kõik saab korda!"
Pool tundi enne sõitu saime tuhande-eurose annetuse.
Pool tundi enne seda kui mu sõber mind lennujaama viima tuli,
saime tuhande-eurose annetuse, suutsin maksta oma reisikulud ja
anda õnnistuseks ka sõbrale, kes tuli minuga reisile kaasa.
Kui ma poleks kuulnud Issandat, kui ma poleks Teda kuulanud,
siis oleksin võib-olla paanitsenud ja halvemal juhul jätnud reisi ära.
Aga olen õppinud kuulama Issandat ja usaldama seda, mida Ta ütleb.
Uskuma seda. Haaran täna kinni sellest, mis see on - tõde.
See ongi uskumine. Kõik pöördus heaks.
Nagu alati, kui me kuulame Issandat.
Olgu see siis mõnes asjas, milles peame meelt parandama.
Alati, kui Jumal meile räägib: jutluste, selle saate,
oma Sõna või millegi muu kaudu - kui teed selle järgi, siis sul läheb hästi.
Juba selle tõttu tasub kuulata Jumalat.
Tasub kuulata ja kuuletuda. Aamen.
Nagu Joosua.
Jumal ütles: "Ma annan teile tõotatud maa. Minge sinna ja vallutage see."
Kui ma oleks olnud juht, siis ma oleks arvanud,
et nüüd tuleb 10 aastat teha sõjalisi õppusi ja treenida ja
ehitada sõjamasinaid, muretseda teibaid... Kuidas võidame vaenlased?
Me peame valmistuma. Jumal ütleb aga Joosuale
Js 1:7: "Ole ainult vahva ja hästi tugev,
tehes hoolsasti kogu Seaduse järgi,
mille mu sulane Mooses sulle andis..."
Sõnad ja nõuandeid, mida Jumal varem oli andnud Jumala rahvale.
"...ära kaldu sellest ei paremale ega vasakule,
et sa võiksid teha targasti kõikjal, kuhu sa lähed!" Et oleksid edukas.
"Ärgu lahkugu see Seaduse raamat sinu suust,
vaid mõtle sellele päeval ja öösel, et sa peaksid hoolsasti kõike,
mis sinna on kirjutatud, sest siis õnnestub su teekond
ja siis on sul kordaminek!"
Issand ei pea silmas, et me peame orja kombel kõiki seadusi täitma.
See oli just variseride ja Vana Testamendi aegne viga ja komistuskivi.
Sellegipoolest on see täis häid nõuandeid.
Tasub sõna kuulata ja järgida neid nõuandeid.
Jumala Sõna on elu. Kui õppisin kuulama Issanda häält,
eriti just Sõna kaudu, siis sai Jumal mulle elavaks.
Joy juttu kuulates, muutub ta minu jaoks elavaks.
Hea, et nii on. Samuti on Jumalaga.
Jumala Sõna kuulamine toob sulle elu ja tarkust, abi, lohutust.
Kõike, mida sa vajad. Aga see toob ka usku.
Sõna ütleb Roomlastele 10:17:
"Usk tuleb kuulutusest, kuulutus aga Kristuse sõna kaudu."
Ka selles olukorras, kui olin minemas välismaareisile,
kui Issand ütles mulle: "Ära karda, kõik saab korda!"
Ma sain usku sellesse, et kõik saab korda.
Teine tore kirjakoht Jaakobuse 3:17 ütleb:
"Aga ülalt pärinev tarkus on esmalt puhas, siis rahumeelne, leebe,
kuulekas, tulvil halastust ja häid vilju, erapooletu, teeskluseta."
Jumal ei kahtle iial. Tema kõne on täis usku
ja see jääb meiegi külge.
Nüüd palvetame.
Tänu, Issand, et Sa tõesti oled elav Jumal ja soovid rääkida
igaühega meist. Tänu, et Sinu Sõna toob elu, vabadust, tervist,
kõike head, mida me vajame.
Kui kuulame Sind, järgime Su sõnu ning teeme nende järgi,
siis oleme edukad.
Issand, räägi igaühele meist! Tänu, et Sa näed iga vaataja
elu ja raskeid olukordi, milles mõned ehk on.
Räägi igasse ellu. Too oma tarkust ja abi just nüüd iga vaataja ellu!
Õnnista meid kõiki. Sinu nimel, Jeesus. Aamen.
Soovi korral saad toetada TV7 tööd Eestis, helistades numbril:
900 1777 (Kõne hind 7 eurot)
Võid samuti annetada ekraanile tulevatele
Taevas TV7 kontonumbritele.
Pea meeles, et alati, kui annad Jumala riigi heaks,
siis Jumal õnnistab ka sind. Aitäh sulle! Õnnistust!
Swedbank 221048388411 SEB 10220109461019 Saaja: Taevas TV7